Csongrád Város Polgármesterétől

Száma: Fjl/584-69/2022 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. december 15-én tartandó ülésére

## Tárgy: Csongrád város új településrendezési eszközeinek (településszerkezeti tervének és helyi építési szabályzatának) elfogadása, határozat és rendelet megalkotása

**Tisztelt Képviselő - Testület!**

A Csongrád Városi Önkormányzat 16/2021. (II.18.) önkormányzati határozatában új településfejlesztési koncepció és településrendezési eszközök, valamint új településképi rendelet és új településképi arculati kézikönyv készítését döntötte el a vonatkozó jogszabályok alapján, melyet 2021. márciusában el is indított. 2021. április elején megkértük a jogszabályban és a város partnerségi rendeletében meghatározott szervezetek előzetes véleményét.

A tervezés első üteme a közös megalapozó munkarész és a településfejlesztési koncepció készítésére irányult. 2022. február 24-én tartott ülésén a Csongrád Városi Önkormányzat Képviselő-testülete a 42/2022. (II. 24.) önkormányzati határozattal elfogadta és jóváhagyta Csongrád Város Településfejlesztési Koncepcióját.

A tervezés második üteme során Csongrád város településszerkezeti tervének és a helyi építési szabályzatának, valamint az új településképi rendeletének és új településképi arculati kézikönyvének készítésére került sor, melynek partnerségi egyeztetése 2022. június 24. és 2022. július 08. között lezajlott. A fenti dokumentációval kapcsolatosan szakmai és lakossági fórumot tartottunk 2022.július 06-án.

A beérkezett észrevételek figyelembevételével a véleményezési dokumentációt kidolgoztuk, melyet megküldtünk az államigazgatási szerveknek, az érintett területi, települési önkormányzatoknak a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 2021.július 21-én hatályos 314/2012. (XI. 8.) Kormányrendeletben (továbbiakban Kormányrendelet) foglaltaknak megfelelően.

A véleményezési szakasz során a mellékletben található beérkezett vélemények és azokra adott válaszok alapján a Város-Teampannon Kft. Csongrád város új településrendezési eszközeit (településszerkezeti tervet és helyi építési szabályzatot) korrigálta, javította. Csongrád Városi Önkormányzat Képviselő-testülete a 198/2022. (X.27.) számú önkormányzati határozatával döntött a véleményezési szakasz lezárásáról. A döntés dokumentálása, közzététele megtörtént.

A végső szakmai véleményezési szakaszban az állami főépítészi hatáskörében eljáró megyei kormányhivatal és az országos állami főépítész a településrendezési eszközök tervezetét és az eljáráshoz kapcsolódó dokumentumokat áttanulmányozta és megküldte a záró szakmai véleményét (lásd 1. sz. melléklet) a településrendezési eszközök elfogadásához. A záró szakmai véleményt az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására, a határozat és rendelet megalkotására.

A rendelet elfogadását követően, a Kormányrendelet 43. § (1) bekezdés a) pontja szerint, teljes eljárás esetén a településrendezési eszköz (2) bekezdés szerinti közlését követő 15. napon, de leghamarabb az elfogadástól számított 30. napon lép hatályba.

A 2021. július 21-én hatályos Kormányrendelet 43. § (2) bekezdés b) pontja szerint a polgármester a jóváhagyott, záradékolt településrendezési eszközöket (településszerkezeti tervet és helyi építési szabályzatot) a képviselő-testületi döntést követő 15 napon belül megküldi hitelesített pdf. és szerkeszthető digitális formátumban a Lechner Tudásközpont részére, az állami főépítész hatáskörében eljáró megyei kormányhivatalnak és az eljárásban részt vevő összes államigazgatási szervnek. Továbbá a jóváhagyott teljes tartalmú dokumentációt, a 313/2012. (XI.8.) Korm. rendelet 4. § (1) g) pontja értelmében, az önkormányzat döntését követő 30 napon belül a jegyző a Dokumentációs Központ részére a Korm. rendeletben szabályozott módon ingyenesen átadja vagy megküldi.

A fentiekre tekintettel, a határozati javaslatban foglaltak szerint döntöttem.

Kérem a Tisztelt Képviselő-testületet az előterjesztés megvitatására, a határozati javaslat elfogadására és a rendelet megalkotására.

Előterjesztés melléklete:

Csongrád város új településrendezési eszközeinek jóváhagyandó munkarészei (letölthető dokumentáció)

CSCSMKH Állami Főépítészi Iroda záró szakmai véleménye

Csongrád Városi Önkormányzat Képviselő-testülete megismerte az állami főépítészi hatáskörében eljáró megyei kormányhivatal, a Csongrád-Csanád Megyei Kormányhivatal Állami Főépítészi Iroda záró szakmai véleményét Csongrád város új településszerkezeti tervére vonatkozóan. Csongrád város új településszerkezeti tervét elfogadja.

H **a t á r o z a t i j a v a s l a t**

**Csongrád Város teljes területére vonatkozó új Településszerkezeti Terv elfogadásáról**

1. Csongrád Városi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 9/B. § (2) bekezdés a) pontja alapján a település teljes közigazgatási területére vonatkozó Településszerkezeti Tervet az alábbiak szerint állapítja meg:

- Településszerkezeti Terv (M=1:10 000 léptékű térkép)

- Településszerkezeti Terv leírása

1. Csongrád Városi Önkormányzat Képviselő-testülete a Csongrád Város Településszerkezeti Tervéről szóló 181/2005. (VIII.6.) határozatát visszavonja.

Határidő: a döntés továbbítására – azonnal

Felelős: Bedő Tamás polgármester

Csongrád Városi Önkormányzat Képviselő-testületének

../2022. (…...) önkormányzati rendelete

a Csongrád Város Helyi Építési Szabályzatáról

Rendelet tervezet Hész és mellékletei

# Csongrád Városi Önkormányzat Képviselő-testülete megismerte az állami főépítészi hatáskörében eljáró megyei kormányhivatal, a Csongrád-Csanád Megyei Kormányhivatal Állami Főépítészi Iroda záró szakmai véleményét Csongrád város új településszerkezeti tervére vonatkozóan. Csongrád város új Helyi Építési Szabályzatát elfogadja.

Felelős**:** Bedő Tamás polgármester

**Erről jegyzőkönyvi kivonaton értesítést kapnak:**

1. Képviselő-testület tagjai
2. Bedő Tamás polgármester
3. Varga Júlia városi főépítész

Csongrád, 2022. december 08.

Bedő Tamás

 polgármester